उन्होंने कहा कि कोई भी देश शांति, समृद्धि और विकास के लिए अकेला आगे नहीं बढ़ सकता है। एक-दूसरे से जुड़ी दुनिया में सहयोग और सामंजस्य जरूरी है।..हमारे सभी बिम्सटेक देशों से सिर्फ कूटनीतिक संबंध ही नहीं, बल्कि हमारी संस्कृति, इतिहास, कला, भाषा, खानपान और साझा संस्कृति मजबूती से आपस में जुड़ी हुई हैं।' उन्होंने सभी सदस्य देशों के हित में स्टार्टअप के लिए कृषि अनुसंधान और अन्य विभिन्न क्षेत्रों पर सम्मेलन की मेजबानी करने की भी पेशकश की। मोदी ने बताया कि नालंदा यूनिवर्सिटी में बंगाल की खाड़ी में कला, संस्कृति और अन्य विषयों पर अनुसंधान के लिए 'सेंटर फार बे ऑफ बंगाल स्टडीज' स्थापित किया जाएगा।